cyanic-selkie/wikianc huggingface dataset:
বাচ্চু মিয়া
মুক্তিযুদ্ধে ভূমিকা
ব্রাহ্মণবাড়িয়া জেলার অন্তর্গত আশুগঞ্জ। ১৯৭১ সালের ২৬ মার্চ মুক্তিযুদ্ধ শুরু হলে ১৩ এপ্রিল পর্যন্ত আশুগঞ্জ মুক্ত ছিল। এ সময় বাচ্চু মিয়াসহ একদল মুক্তিযোদ্ধা পাকিস্তান সেনাবাহিনীকে প্রতিরোধের জন্য আশুগঞ্জের বিভিন্ন স্থানে প্রতিরক্ষা অবস্থান নেন। তারা ছিলেন ইস্ট বেঙ্গল রেজিমেন্ট, ইপিআর, মুজাহিদ, আনসার, পুলিশ ও ছাত্র-যুবক সমন্বয়ে গড়া। তাদের সার্বিক নেতৃত্বে ছিলেন আইন উদ্দিন (বীর প্রতীক)। পাকিস্তান সেনাবাহিনী আশুগঞ্জ দখলের জন্য ১৩ এপ্রিল ব্যাপক অভিযান শুরু করে। সড়কপথে বিপুলসংখ্যক সেনা ভৈরবে উপস্থিত হয়। আশুগঞ্জ বিদ্যুৎ উৎপাদনকেন্দ্রের পেছনের মাঠে হেলিকপ্টারে কমান্ডো ব্যাটালিয়নের প্রায় এক কোম্পানি সেনা নামে। গানবোট ও অ্যাসল্ট ক্রাফটের সাহায্যে নদীপথে সেনা আসে। এ ছাড়া জঙ্গি বিমান ও আর্টিলারির কাভারিং ফায়ারের মাধ্যমে ভৈরব-আশুগঞ্জ রেলসেতুর ওপর দিয়েও সেনারা অগ্রসর হয়। আশুগঞ্জে মুক্তিযোদ্ধা ছিলেন প্রায় ২০০ জন। অর্ধেকই স্বল্প প্রশিক্ষণপ্রাপ্ত। পাকিস্তান সেনাবাহিনীর আক্রমণ তারা বিক্রমের সঙ্গে মোকাবিলা করেন। কিন্তু জল-স্থল-আকাশপথের ত্রিমুখী সাঁড়াশি আক্রমণে তারা সেখানে টিকতে পারেননি। বীরত্ব ও সাহসিকতার সঙ্গে যুদ্ধ করেও তারা ব্যর্থ হন। একপর্যায়ে ক্ষয়ক্ষতি স্বীকার করে তাদের পিছু হটতে হয়। বাচ্চু মিয়া সোনারামপুর ওয়াপদা বাঁধসংলগ্ন এক পরিখায় (ট্রেঞ্চ) ছিলেন। সেখানে তিনিসহ মুক্তিযোদ্ধা ছিলেন ১১ জন। পাকিস্তান সেনাবাহিনীর আক্রমণ তারা সাহসিকতার সঙ্গে মোকাবিলা করেন। অনেকক্ষণ তারা পাকিস্তানি সেনাদের ঠেকিয়ে রাখেন। একপর্যায়ে পাকিস্তানিদের প্রচণ্ড আক্রমণের মুখে তারাও জীবন-মৃত্যুর সন্ধিক্ষণে পড়েন। তখন তার বেশির ভাগ সহযোদ্ধা জীবন বাঁচাতে পিছু হটেন। কিন্তু বাচ্চু মিয়া ও তার দুই সহযোদ্ধা পিছু হটেননি। তারা নিজ নিজ পরিখার মধ্যে থেকে সম্মুখযুদ্ধ করেন। এ সময় তারা তিনজনই গুলিতে আহত হন। আহত অবস্থায় বাচ্চু মিয়া ‘শেষ ব্যক্তি, শেষ গুলি’ পর্যন্ত আরও কিছুক্ষণ লড়াই করেন। কিন্তু তার অস্ত্রের গুলি শেষ হয়ে যায়। তখন পাকিস্তানি সেনারা তাকে ও তার দুই সহযোদ্ধাকে আটক এবং বেয়নেট দিয়ে খুঁচিয়ে হত্যা করে। তাদের মরদেহ সহযোদ্ধারা উদ্ধার করতে পারেননি।
ওয়েসিস অব দ্য সিস
বর্তমান বিশ্বের সবচেয়ে বড় ও বিলাসবহুল জাহাজের নাম 'ওয়েসিস অফ দ্য সিস'। যার বাংলায় অর্থ করলে দাঁড়ায় 'সাগরের মরূদ্যান'।
গঠন ও ধারণক্ষমতা
২২ তলা বিশিষ্ট বিলাসবহুল এই জাহাজটিতে রয়েছে ১৬টি ডেক এবং ২,৭০০ টি বিলাসবহুল রুম। জাহাজটি একসাথে ৬,৩০০ যাত্রী ধারণ করতে পারে। সেই সাথে জাহাজটিতে অবস্থান করে ২,১০০ ক্রু।
মোট ৭টি ভাগে ভাগ করা হয়েছে জাহাজের বিশেষত্বকে। যেমন - সেন্ট্রাল পার্ক, পুল, ফিটনেস সেন্টার, বিনোদন কেন্দ্র প্রভৃতি। বিশ্বের প্রথম ভাসমান উদ্যানটি এই জাহাজেই অবস্থিত। যেখানে ১২ হাজার গাছের চারা এবং ৫৬টি গাছ রয়েছে। জাহাজের পেছনের অংশে রয়েছে ৭৫০টি আসন বিশিষ্ট থিয়েটার, যার মধ্যে রয়েছে সুইমিং পুল।
চিকিৎসা
ইন্টেন্সিভ কেয়ার ইউনিট সহ ৩ জন ডাক্তার আছে, ইন্টেন্সিভ কেয়ার ইউনিটে এক জন মানুষের যাবতীয় চিকিৎসার ব্যবস্থা আছে। এমনকি হার্ট এটাক হলেও তার চিকিৎসার যাবতীয় আয়োজন আছে। প্রতি যাত্রায় অন্তত একটি এ ধরনের প্রয়োজন দেখা দেয়। তবে ক্ষেত্র বিশেষে জাহাজের ডাক্তার এবং ক্যাপটেন পরামর্শ করে জাহাজের দিক পরিবর্তন করে নিকটস্থ বন্দরে ভেড়াবার ক্ষমতা দেয়া আছে, মাঝে মাঝে রোগীকে হেলিকপ্টারে করে স্থানান্তর করার ব্যবস্থাও আছে। জাহাজে যে ধরনের চিকিৎসা দেয়া হয় তার মধ্যে খাদ্য সংক্রান্ত পেটের অসুখ, পিঠে ব্যাথা, গলায় ইনফ্যাকশন, সাইনুসাইটিসের চিকিৎসাই বেশি। প্রতি যাত্রায় ২০০০-৩০০০ meclizine ব্যবহার হয় যা কেবল মাত্র সী সিকনেসের যেমন জাহাজের রোলিং পিচিং এর কারণে বমি রোধকের জন্য।
খাবার
৮৭০০ মানুষের খাবার ব্যবস্থার জন্য ২৬টা গ্যালি বা রান্না ঘরে যাত্রীদের সকালে ঘুম ভাঙ্গার আগে থেকেই রান্নার কাজ চলতে থাকে। এই সব মালামাল জাহাজের মাতৃভুমি (Port of Registry) Fort Lauderdale শহরের Port Everglades বন্দর থেকে প্রতি শনিবার প্রায় সকাল ৬টা থেকে জাহাজে্র ডেকে এসে পৌঁছতে থাকে এবং সকাল সাড়ে সাতটা থেকে সেগুলি চাহিদার তালিকার সাথে মিলিয়ে বাছাই করে ভাঙ্গা প্যাকেট, পচা ইত্যাদি সরিয়ে ফেলে ফর্ক লিফটে করে ভান্ডারে নির্দিষ্ট জায়গা অনুযায়ী স্টোরিং হতে থাকে। যেমন, চা, কফি, দুধ, মাছ, মাংশ, চাউল, ময়দা, বিস্কুট, সব্জী, সস, কেচাপ, মাখন, পনীর, রুটি, নানা ধরনের মদ এবং পানীয় ইত্যাদি যেটা যেখানে রাখতে হয় সেখানে রাখা হয়।বিভিন্ন গ্যালিতে বিভিন্ন রকমের খাবার রান্না হয়, যেমন যে গ্যালিতে মাছ মাংশ রান্না হয় সেখানে সব্জী রান্না বা বেকিং হবে না আবার সকালের নাস্তা বা হালকা নাস্তার জন্য ভিন্ন গ্যালি এই ভাবে।
তথ্যসূত্র
১. "Oasis of the Seas (27091) Retrieved 1 November 2009.
২. "Oasis of the Seas: Fast Facts" 10 September 2009.
৩. Nugent, Rory (June 2009). "Hope Floats The Atlantic. Retrieved 24 October 2009.
৪. Smith, Oliver (26 February 2016) "New cruise ship will be world's largest" Retrieved 18 May 2016.
৫. "Our Biggest Ship Gets Even Better"  Royal Caribbean International. 14 October 2014. Retrieved 15 October 2014.
৬. "Oasis Class Revitalization Q&A's" Royal Caribbean International. 13 October 2014. Retrieved 15 October 2014.
৭. www.clarissaparish.com Retrieved January 2012
রায়গঞ্জ রেলওয়ে স্টেশন
রায়গঞ্জ রেলওয়ে স্টেশন ভারতের পশ্চিমবঙ্গ রাজ্যের উত্তর দিনাজপুর জেলার রায়গঞ্জ শহরকে পরিষেবা প্রদান করে।
ইতিহাস
কাটিহার ১৮৮৯ সালে আসাম বেহার স্টেট রেলওয়ে কর্তৃক পার্বতীপুরের সাথে সংযুক্ত হন, যা বর্তমানে বাংলাদেশে অবস্থিত। ভারত ভাগের সাথে সাথে পূর্ব পাকিস্তানের সাথে যোগাযোগ বিচ্ছিন্ন হয়ে যায়। বারসোই-রাধিকাপুর সেক্টর একটি শাখা লাইন হয়ে ওঠে। ১৯৬০-এর দশকের গোড়ার দিকে, যখন ফারাক্কা ব্যারেজ নির্মাণ করা হচ্ছিল, তখন আরও আমূল পরিবর্তন করা হয়। ভারতীয় রেল কলকাতা থেকে একটি নতুন ব্রডগেজ রেল সংযোগ তৈরি করে। ২,২৪০ মিটার (৭,৩৫০ ফুট) দীর্ঘ ফরাক্কা ব্যারেজ গঙ্গার উপর দিয়ে একটি রেল-কাম-সড়ক সেতু বহন করে। রেল সেতুটি ১৯৭১ সালে চালু করা হয় যার ফলে বারহারওয়া-আজিমগঞ্জ-কাটোয়া লুপকে মালা টাউন, নিউ জলপাইগুড়ি এবং উত্তরবঙ্গের অন্যান্য রেল স্টেশনগুলির সাথে সংযুক্ত করা হয়।
উপলব্ধ ট্রেনের তালিকা
রায়গঞ্জ রেলওয়ে স্টেশন বারসোই-রাধিকাপুর শাখা লাইনে অবস্থিত। একটি এক্সপ্রেস ট্রেন রাধিকাপুর এক্সপ্রেস কলকাতায় পৌঁছানোর জন্য উপলব্ধ এবং একটি লিঙ্ক সুপারফাস্ট এক্সপ্রেস ট্রেন রাধিকাপুর-আনন্দবিহার এক্সপ্রেস নতুন দিল্লি যাওয়ার জন্য উপলব্ধ। এই দুটি কাটিহারগামী লোকাল প্যাসেঞ্জার ট্রেনের পাশাপাশি একটি শিলিগুড়িগামী ডিএমইউ যাত্রীও পাওয়া যাবে। পশ্চিমবঙ্গের বর্তমান মুখ্যমন্ত্রী মমতা বন্দ্যোপাধ্যায় তার রাজত্বকালে রেলমন্ত্রী হিসাবে রায়গঞ্জের জন্য কয়েকটি রেল প্রকল্পের ঘোষণা করেন যা অবশ্যই যোগাযোগকে বাড়িয়ে তুলে।
ভবিষ্যতের পরিকল্পনা
রেল যোগাযোগের দিক থেকে রায়গঞ্জ বেশ পিছিয়ে। স্টেশনটি বারসোই-রাধিকাপুর শাখা লাইনে অবস্থিত এবং মাত্র কয়েকটি ট্রেন যায়। কিন্তু, রেল মন্ত্রক কয়েকটি প্রকল্প অনুমোদন করেছে যা রায়গঞ্জ রেলওয়ে স্টেশনকে রেলওয়ে জংশনে রূপান্তরিত করবে। প্রকল্পগুলি সম্পন্ন হলে মালদা টাউন রেলওয়ে স্টেশন এবং ডালখোলা রেলওয়ে স্টেশনের সাথে সরাসরি সংযোগ প্রদান করবে এবং এইভাবে যোগাযোগকে ব্যাপকভাবে বৃদ্ধি করবে। প্রকল্পগুলো প্রাথমিক পর্যায়ে রয়েছে এবং মাত্র ৩০% কাজ শেষ হয়েছে।
সুযোগ-সুবিধা
রায়গঞ্জ রেলওয়ে স্টেশনে নিম্নলিখিত সুবিধা রয়েছে:
হান্নান সরকার
আব্দুল হান্নান সরকার (জন্ম: ১ ডিসেম্বর ১৯৮২) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। তিনি বাংলাদেশ ক্রিকেট দলের অন্যতম সদস্য ছিলেন। দলে তিনি মূলতঃ ডানহাতে ব্যাটিং উদ্বোধনে মাঠে নামতেন। কিন্তু নিজেকে আন্তর্জাতিক ক্রিকেটে তুলে ধরতে ব্যর্থ হয়েছেন হান্নান সরকার। পাশাপাশি দলের প্রয়োজনে ডানহাতে মিডিয়াম বোলিংয়ে পারদর্শী ছিলেন তিনি। ঘরোয়া প্রথম-শ্রেণীর ক্রিকেটে বরিশাল ও রাজশাহী বিভাগের প্রতিনিধিত্ব করেছেন তিনি। তন্মধ্যে, বরিশালের পক্ষে মাত্র দুইটি সেঞ্চুরি করতে পেরেছিলেন। এছাড়াও ঢাকাভিত্তিক ক্লাবের সদস্য ছিলেন।
খেলোয়াড়ী জীবন
মাত্র ১৯ বছর বয়সে ২১ জুলাই, ২০০২ তারিখে স্বাগতিক শ্রীলঙ্কা দলের বিপক্ষে অনুষ্ঠিত ১ম টেস্টে বাংলাদেশের আলমগীর কবির, এহসানুল হক ও তালহা জুবায়ের এবং শ্রীলঙ্কার সুজিবা ডি সিলভার সাথে তারও একযোগে টেস্ট অভিষেক ঘটে। উদ্বোধনী ব্যাটসম্যান হিসেবে চমৎকারভাবে খেলোয়াড়ী জীবন শুরু করেন তিনি। কলম্বোর পি. সারাভানামুত্তু স্টেডিয়ামে অনুষ্ঠিত ২-টেস্টের সিরিজের প্রথম টেস্টের প্রথম ইনিংসে তিনি ৬৯ বলে ৫৫ রান করেন। হাবিবুল বাশারের সাথে জুটি গড়ে মধ্যাহ্নভোজনের পূর্বে দলকে ১০৭/২-এ নিয়ে যান। কিন্তু বিরতির পর তিনি সনাথ জয়াসুরিয়া’র প্রথম বলেই এলবিডব্লিউ’র শিকারে পরিণত হন ও পরের ওভারেই মুত্তিয়া মুরালিধরন বাশারকে বিদায় করেন। দ্বিতীয় ইনিংসে তিনি মাত্র ১ রান তুলতে পেরেছিলেন। ঐ টেস্টে তার দল ইনিংস ও ১৯৬ রানের বিশাল ব্যবধানে পরাভূত হয়েছিল।
২৫ জুলাই, ২০০৩ তারিখে অস্ট্রেলিয়ায় স্বাগতিক দলের বিপক্ষে টেস্টের উভয় ইনিংসেই অর্ধ-শতক (৭৬ ও ৫৫) করেছিলেন। এ সময় তিনি গ্লেন ম্যাকগ্রা, জেসন গিলেস্পি, ব্রেট লি ও স্টুয়ার্ট ম্যাকগিলের বল মোকাবেলা করে পাঁচ ঘণ্টারও অধিক সময় ক্রিজে অবস্থান করেন। তন্মধ্যে প্রথম ইনিংসে ১৯৭ মিনিটে নিজস্ব সর্বোচ্চ ৭৬ রান তুলেছিলেন যা প্রয়াত ডেভিড হুকসের মন্তব্যে ঠাণ্ডা পানি ঢেলে দেন। সাবেক অস্ট্রেলীয় ব্যাটসম্যান হুকস বলেছিলেন যে, অস্ট্রেলিয়া টেস্টের প্রথম দিনেই ফলাফল এনে দিতে সক্ষম।
২০০৪ সালে সুনীল গাভাস্কারের সাথে তিনিও প্রথম বলেই শূন্য রানে আউট হবার মতো অগৌরবসূচক রেকর্ডের অধিকারী হন। এছাড়াও একমাত্র টেস্ট ক্রিকেটার হিসেবে তিনবার ইনিংসের প্রথম বলেই আউট হয়ে যান। তার এই রেকর্ডের সাথে ওয়েস্ট ইন্ডিজের পেড্রো কলিন্সের নাম জড়িয়ে আছে। দুইবারই তিনি হান্নানকে আউট করেছিলেন।
যদুভট্ট
যদুভট্ট বা যদুনাথ ভট্টাচার্য  (Jadubhatta or Jadunath Bhattacharya) (১৮৪০- ৪ এপ্রিল, ১৮৮৩) ঊনবিংশ শতকের  হিন্দুস্তানি শাস্ত্রীয় সঙ্গীতের মূলতঃ  বিষ্ণুপুর ঘরানার কিংবদন্তি সঙ্গীতশিল্পী ও  সংগীতজ্ঞ ছিলেন। প্রকৃতপক্ষে তিনি কবির কথায় ছিলেন  "বিধাতার স্বহস্তরচিত" ওস্তাদ। বিষ্ণুপুর ঘরানার সংগীতকে স্বকীয়তায় সমৃদ্ধ করে, তার রূপ-রসের আস্বাদ দেশের বিভিন্ন স্থানে বিতরণ করে নিজের অতুল যশ ও বাংলার গৌরব বৃদ্ধি করেছিলেন।
হান্নান সরকার
অবসর
হান্নান তার সমগ্র খেলোয়াড়ী জীবনের ১৭ টেস্টে মাত্র পাঁচটি অর্ধ-শতকের সন্ধান পান। তন্মধ্যে অস্ট্রেলিয়া ও দক্ষিণ আফ্রিকার বিপক্ষে অর্ধ-শতক করেছিলেন ৩টি করে। আন্তর্জাতিক ক্রিকেটে উদীয়মান তারকা হিসেবে আবির্ভূত হলেও ব্যাটিংয়ে ধারাবাহিকতা না থাকায় দল নির্বাচকমণ্ডলী কর্তৃক তাকে উপেক্ষিত হতে হয়েছে। মূলতঃ কাঁধের সমস্যাজনিত কারণে ইনিংসের প্রথমদিককার কিছু বল মোকাবেলায় ব্যর্থতার জন্য এরূপ ঘটনা ঘটেছে। নিজ দেশে সর্বশেষ টেস্টে নিউজিল্যান্ডের বিপক্ষেও তিনি ০ ও ১ রান হাঁকান যা নির্বাচকদের বেশ হতাশ করেছিল। ফলশ্রুতিতে অনূর্ধ্ব-১৯ দলের সাবেক খেলোয়াড় আফতাব আহমেদকে চট্টগ্রাম টেস্টের জন্য অন্তর্ভুক্ত করা হয়।
যদুভট্ট
জন্ম ও সঙ্গীতশিক্ষা জীবন
যদুনাথ ভট্টাচার্যর জন্ম বৃটিশ ভারতের রাঢ়বাংলার মল্লভূমের অধুনা পশ্চিমবঙ্গের বাঁকুড়া জেলার বিষ্ণুপুরের ভট্টাচার্য পাড়ায়। তার  পিতা রাজা নীলমণি সিংহের সভাগায়ক মধুসূদন ভট্টাচার্য ছিলেন ওই অঞ্চলের প্রসিদ্ধ সঙ্গীতজ্ঞ ও সেতার, সুরবাহার প্রভৃতির যন্ত্রবাদক শিল্পী। পড়াশোনায় যদুনাথের তেমন আগ্রহ ছিল না। তবে অসাধারণ শ্রুতিধর ছিলেন। পরিবারের সাঙ্গীতিক পরিবেশে তিনি পিতার কাছে প্রথমে সেতার, সুরবাহার, পাখোয়াজ শেখেন। তার সুমধুর কণ্ঠস্বরে আকৃষ্ট হয়ে সেসময়ের বিষ্ণুপুর ঘরানার আদি ধ্রুপদিয়া বৃদ্ধ আচার্য রামশঙ্কর ভট্টাচার্য তাকে গান শেখাতে থাকেন। যদুনাথও অল্প সময়ে অসাধারণ ব্যুৎপত্তি লাভ করেন। ১৯৫৩ খ্রিস্টাব্দে আচার্য প্রয়াত হলে, তিনি কিছুদিন বিষ্ণুপুরেই সঙ্গীতচর্চা করেন। পরে উচ্চতর শিক্ষাগ্রহণের জন্য ১৫ বৎসর বয়সে গৃহত্যাগ করে কলকাতায় চলে আসেন। শুধু গান শেখা নয়, গ্রাসাচ্ছাদনের জন্য পাচকের কাজ পর্যন্ত করে, সেকালের শ্রেষ্ঠ বাঙালি ধ্রুপদিয়া গঙ্গানারায়ণ চট্টোপাধ্যায়ের আশ্রয় লাভ করেন। যদুভট্টর কণ্ঠস্বরে মুগ্ধ হয়ে তিনিও তাঁকে জোড়াসাঁকোর স্বগৃহে এনে তালিম দেন। খান্ডারবাণী রীতির ধ্রুপদ গান শেখান তাঁকে। প্রায় ষোল বৎসর সঙ্গীত চর্চা করেন সে বাড়িতে যদুভট্ট। তিরিশ বৎসর বয়সেই তার খ্যাতি ছড়িয়ে পড়ে। এর পূর্বে অবশ্য তিনি বাঁকুড়ার কুচিয়াকোল নিবাসী রাজা রাজবল্লভ সিংহ মহাশয়ের রাজদরবারে সংগীতাচার্যের পদে নিযুক্ত হয়েছিলেন। রাজপরিবার ছাড়াও এই সময় তিনি কুচিয়াকোল গ্রামের মধুসূদন মুখোপাধ্যায়, মতিলাল বিদ্যাভূষণ, প্যারীচরণ দত্ত এবং সুবর্ণদহ গ্রামের পদ্মলোচনে বটব্যালকে সংগীত শিক্ষা দিতে থাকেন। এরপর তিনি পশ্চিমের গোয়ালিয়র, জয়পুর প্রভৃতি নানা স্থানের বরেণ্য আচার্যদের কাছ থেকে শিক্ষা লাভে আয়ত্ত করেন ভারতীয় সঙ্গীতের বহুবিধ ঘরানা।
যদুভট্টের প্রভাব রবীন্দ্রে ও বঙ্কিমে
দেশের নানা ঘরানার কলা আয়ত্ত করে তিনি কলকাতায় ফেরেন। তার গানে যেমন ছিল বৈচিত্র্য, তেমনই ছিল সৌন্দর্য। আর সেই সাথে ছিল স্বকীয়তা। পশ্চিমী চালে ধ্রুপদ যেমন গাইতেন, তেমনই গাইতেন স্বরচিত বাংলা ধ্রুপদ। নানা বৈশিষ্ট্যের সমন্বয়ে ও সামঞ্জস্যে বিষ্ণুপুর ঘরানাকে তিনি সমৃদ্ধ করেন। বাংলার নানা দরবারে থেকেছেন, গান গেয়েছেন, শিখিয়েছেনও। ভারতের নানাস্থানে বিষ্ণুপুরের সংগীতের রূপ- রসের আস্বাদ বিতরণ করে নিজে খ্যাতি অর্জন করেছিলেন - বাংলার গৌরব বৃদ্ধি করেছিলেন। কলকাতার জোড়াসাঁকোর ঠাকুরবাড়িতে সঙ্গীত শেখানোর দায়িত্বে কিছুদিন রবীন্দ্রনাথ তার কাছে মার্গ সঙ্গীত শিখেছেন। প্রসঙ্গত উল্লেখ্য, তিনি আদি ব্রাহ্মসমাজ সঙ্গীত বিদ্যালয়ের সঙ্গেও যুক্ত ছিলেন। ব্রাহ্ম সমাজ মন্দিরে গান গেয়েছেন। তার রচিত সুরের প্রভাব ব্রহ্মসঙ্গীতে এসেছে। তিনি ঠাকুরবাড়ির সংস্পর্শে এসে ব্রহ্মসঙ্গীতও রচনা করেছেন। যেমন - 'দেখিয়ে হৃদয়-মন্দিরে ভজ না শিবসুন্দরে', 'বিপদ-ভয়-বারণ যে করে ওরে মন তারে কেন ডাক না' প্রভৃতি। রবীন্দ্রনাথ ঠাকুরের বিপুল সঙ্গীতসম্ভার অনেকাংশে বিষ্ণুপুর ঘরানার তথা যদুভট্টের খান্ডারবাণী ধ্রুপদের অনুবর্তী। কিছু রবীন্দ্রসঙ্গীতের স্বর, বাণী ও উচ্চারণে যে ধ্রুপদরীতির বৈশিষ্ট্য লক্ষ্য করা যায়, সেগুলির সাথে যদুভট্টের মুখনিঃসৃত ধ্রুপদ গানের মিল পরিলক্ষিত হয়। এইরকম কিছু ধ্রুপদাঙ্গের রবীন্দ্র সংগীত হল - বঙ্কিমচন্দ্রও যদুভট্টের সঙ্গীত-শিষ্য হয়েছিলেন। তিনি বঙ্কিমচন্দ্রের নৈহাটির ভাটপাড়ার বাড়িতে যেতেন। তিনিই ছিলেন বঙ্কিমচন্দ্র রচিত ভারতের জাতীয় স্তোত্র বন্দে মাতরম্‌ সংগীতের প্রথম সুর-সংযোজক। তিনি প্রথমে কাফি রাগে ত্রিতালের উপর গানটি বেঁধেছিলেন।
সম্মাননা
যদুনাথ অল্প বয়সেই পঞ্চকোট ও ত্রিপুরার রাজদরবারে মহারাজা বীরচন্দ্র মাণিক্যের সভাগায়ক নিযুক্ত হয়েছিলেন। পঞ্চকোটের রাজার কাছে "রঙ্গনাথ" আর ত্রিপুরারাজের কাছে "তানরাজ" উপাধিতে ভূষিত হন। যদুভট্ট কণ্ঠসংগীত ছাড়াও বীণা, সুরবাহার, সেতার, সরোদ, সুরশৃঙ্গার, মৃদঙ্গ ব্যাঞ্জো, এসরাজ, পাখোয়াজ, তবলা প্রভৃতি বাদ্যযন্ত্র বাদনে সমান দক্ষ ছিলেন। যদুভট্টের বহু শিষ্য ছিলেন, তারাও পরবর্তী জীবনে বিখ্যাত হয়েছেন। তার স্বল্পায়ু জীবনের ঘটনা এখন কিংবদন্তিতে পরিণত হয়েছে। তার রচিত বাংলা ও হিন্দি গানগুলি "সঙ্গীত মঞ্জরী" গ্রন্থে এবং কয়েকটি গানের পরিচয় রমেশচন্দ্র বন্দ্যোপাধ্যায় রচিত "বিষ্ণুপুর" গ্রন্থে প্রকাশিত হয়েছে।
জীবনাবসান
মহান সঙ্গীত সাধক যদুনাথ ভট্টাচার্য ১৮৮৩ খ্রিস্টাব্দের ৪ঠা এপ্রিল (২২ শে চৈত্র, ১২৮৯ বঙ্গাব্দে মাত্র ৪৩ বৎসর বয়সে পরলোক গমন করেন।
উত্তরাধিকার
যদুনাথ ভট্টাচার্য ব্যবহৃত ১৭৭ বৎসরের পুরাতন তানপুরাটি এখন কলকাতার যাদুঘরে সংরক্ষিত হয়েছে।
বাঁকুড়ার বিষ্ণুপুর শহরে তার স্মৃতিতে যদুভট্ট মঞ্চ ও আবক্ষ মর্মর মূর্তি প্রতিষ্ঠিত হয়েছে।
স্মৃতিচারণা
রবীন্দ্রনাথ ঠাকুর -
বান্দা লোকসভা কেন্দ্র
বান্দা লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বান্দা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
ওয়ান্ডা গের্টজ
মেজর ওয়ান্ডা গের্টজ (১৩ এপ্রিল ১৮৯৬ - ১০ নভেম্বর ১৯৫৮) ছিলেন একজন মহৎ জন্মের পোলিশ মহিলা, যিনি প্রথম বিশ্বযুদ্ধের সময় পোলিশ লিজিয়নে তার সামরিক কেরিয়ার শুরু করেছিলেন, একজন পুরুষের পোশাক পরে, "কাজিমিয়ারজ 'কাজিক' যুচোভিজ" ছদ্মনামে। পরবর্তীকালে তিনি পোলিশ-সোভিয়েত যুদ্ধের সময় পোলিশ সশস্ত্র বাহিনীর ওচোটনিজা লেগিয়া কোবিয়েট (মহিলাদের স্বেচ্ছাসেবী সৈন্যবাহিনী) এ দায়িত্ব পালন করেন। যুদ্ধকালীন সময়ে তিনি একজন রিজার্ভ অফিসার হয়েছিলেন কিন্তু বৈষম্যের সম্মুখীন হন এবং তার অফিসার পদ থেকে বঞ্চিত হন।তিনি মার্শাল পিলসুডস্কির সাথে ঘনিষ্ঠভাবে কাজ করেছিলেন এবং সামরিক বাহিনীতে মহিলাদের জন্য একজন কর্মী ছিলেন।
দ্বিতীয় বিশ্বযুদ্ধের প্রাদুর্ভাবের সাথে সাথে বিশেষ অভিযানে তার অভিজ্ঞতা এবং দক্ষতা শেষ পর্যন্ত সামরিক ব্যক্তিদের দ্বারা স্বীকৃত হয় এবং ১৯৩৯ সালে "লেনা" নামে প্রতিরোধে যোগদান করে, তিনি হোম আর্মিতে একটি সর্ব-মহিলা ব্যাটালিয়নের একজন অফিসার এবং কমান্ডার হয়েছিলেন।. তাকে সর্বোচ্চ পোলিশ সামরিক সম্মানে ভূষিত করা হয়, যা তার প্রজন্মের যে কোনো নারীর অর্জনের জন্য একক বিরল।
প্রারম্ভিক জীবন এবং পটভূমি
তিনি ওয়ারশতে ওয়ান্ডা গের্টজ ভন শ্লেইস, ফ্লোরেনটিনা এবং জ্যান গের্টজ ফন স্লিসের জন্মগ্রহণ করেছিলেন।তার পরিবার মূলত স্যাক্সনি থেকে এসেছিল, কিন্তু অষ্টাদশ শতাব্দীতে কমনওয়েলথ অফ টু নেশনস -এ বসতি স্থাপন করেছিল, যখন হাউস অফ ওয়েটিন পোলিশ সিংহাসন দখল করেছিল। গের্টজ এর বাবা ১৮৬৩-৬৪ সালের জানুয়ারির বিদ্রোহে যুদ্ধ করেছিলেন, এবং গের্টজ তার বাবা এবং তার কমরেডদের গল্প শুনে বড় হয়েছিলেন।অনেক বছর পর তিনি লিখেছেন:
১৯১৩ সালে, গের্টজ ওয়ারশতে <i id="mwJQ">কুজিয়েনকোওয়া</i> জিমনেসিয়াম সম্পন্ন করেন।তারপর তিনি ওয়ারশ চেম্বার অফ কমার্সের সাথে বুককিপিংয়ে প্রশিক্ষণ নেন। স্কুলে থাকাকালীন তিনি তৎকালীন অবৈধ গার্ল গাইডের ৪র্থ এমিলিয়া প্লেটার ট্রুপে যোগ দিয়েছিলেন। ১৯১৪ সালে প্রথম বিশ্বযুদ্ধের প্রাদুর্ভাবের পর, তিনি জাতীয় স্বাধীনতা লবি সংগঠন কনফেডারাকজা পোলস্কা (পোলিশ কনফেডারেশন) এ যোগদান করেন। গের্টজ রাজনৈতিক লিফলেট বিতরণ করেছিলেন এবং যুদ্ধবন্দীদের জন্য পোশাক তৈরি করেছিলেন। তারপরে তিনি ৪র্থ ওয়ারশ ব্যাটালিয়নে যোগদান করেন, কিন্তু আগস্ট ১৯১৫ সালে ব্যাটালিয়নটি পোলিশ লিজিয়নের ১ম ব্রিগেডে অন্তর্ভুক্ত হওয়ার পরে, মহিলাদের সামনের সারিতে কাজ করা নিষিদ্ধ করা হয়েছিল।
প্রথম বিশ্বযুদ্ধ
তার চুল কেটে এবং পুরুষদের পোশাক পরে, গের্টজ নিজেকে পোলিশ লিজিয়নের একটি নিয়োগ অফিসে "কাজিমিরজ জুচোইচ" হিসাবে উপস্থাপন করেছিলেন। মেডিকেল পরিদর্শন পর্যন্ত সব ঠিক ছিল। যাইহোক, একজন সহানুভূতিশীল ডাক্তার সাহায্য করার প্রতিশ্রুতি দিয়েছিলেন এবং তাকে একজন সুশৃঙ্খল মেডিকেল হিসাবে কাজ করার জন্য নিযুক্ত করা হয়েছিল। কয়েক সপ্তাহ পরে "কাজিক" কে একটি আর্টিলারি ইউনিটে পুনরায় নিয়োগ দেওয়া হয়, সেখানে ছয় মাস কাজ করে এবং ব্রুসিলভ আক্রমণের সময় পদক্ষেপ দেখে। যেহেতু তিনি একজন ঘোড়সওয়ার ছিলেন, তিনি একটি সিগন্যাল প্লাটুনে কাজ করতে সক্ষম হয়েছিলেন। ১৯১৭ সালে ওয়ারশতে ফিরে আসার পর, শপথ সংকটের পরে, গের্টজ গোপন পোলিশ সামরিক সংস্থা - পোলস্কা অর্গানিজ্যাকজা ওজস্কোয়ার মহিলাদের শাখায় যোগদান করেন।
৮ ডিসেম্বর ১৯১৭-এ ওয়ারশ-এর ত্রাণকর্তা স্কয়ার - (প্ল্যাক জবাউইসিলা) একটি বিক্ষোভের সময়, গের্টজকে গ্রেপ্তার করা হয় এবং ছয় মাসের কারাদণ্ডে দণ্ডিত করা হয়, কিন্তু জামিন দেওয়ার পরে, কয়েক সপ্তাহ পরে তাকে মুক্তি দেওয়া হয়। মুক্তির পর তিনি কুরিয়ার হিসাবে কাজ করেছিলেন এবং ১৯১৮ সালের নভেম্বরে জার্মান সেনাদের নিরস্ত্রীকরণে জড়িত ছিলেন। ১৯১৮ সালের ডিসেম্বরে পোল্যান্ড অবশেষে তার স্বাধীনতা লাভ করে এবং গের্টজ পিপলস মিলিশিয়াতে যোগদান করে এবং ১৯১৯ মার্চ মাসে আর্মামেন্টস বিভাগে নিয়োগ করা হয়।
পোলিশ-সোভিয়েত যুদ্ধ
১৯২১ সালে যুদ্ধের শেষে, গের্টজকে ডিমোবিলাইজড করা হয় এবং রিজার্ভ ফোর্সে স্থানান্তর করা হয়। ১৯২২ সালে পোলিশ সশস্ত্র বাহিনীতে একজন মহিলার অফিসার পদে থাকার জন্য আইনের কোন ভিত্তি নেই এই ভিত্তিতে তার থেকে তার লেফটেন্যান্ট পদটি "সরানো" হয়েছিল। তিনি ১৯২৩ সাল থেকে কনসার্ন মাসজিনোয়ি এসএ নামে একটি ইঞ্জিনিয়ারিং এন্টারপ্রাইজে কাজ করেছিলেন এবং ১৯২৬ সালের মে অভ্যুত্থানের পরে, তিনি জোজেফ পিলসুডস্কির অফিসে শেফ ডি ক্যাবিনেট হন যিনি তখন সশস্ত্র বাহিনীর জেনারেল ইন্সপেক্টর ছিলেন । ১৯২৮ সালে গের্টজ প্রজিস্পোসোবিয়েনি ওয়াজস্কো কোবিয়েট (মহিলা সামরিক প্রশিক্ষণ) এর প্রথম ১৩ জন সদস্যের একজন হন যেখানে তিনি একজন প্রশিক্ষক হিসাবে কাজ করেছিলেন। ১৯৩৫ সালে পিলসুডস্কির মৃত্যুর পর, তিনি বেলওয়েডার মিউজিয়ামের সহ-প্রতিষ্ঠা করেন, যেখানে তিনি ১৯৩৯ সালের সেপ্টেম্বর পর্যন্ত পরিচালনার ভূমিকায় ছিলেন। তার অবসর সময় অন্যান্য সামরিক কার্যকলাপে নিবেদিত ছিল। ১৯৩৮ সালে তিনি ফেডারেশন অফ পোলিশ অ্যাসোসিয়েশন অফ দ্য ডিফেন্ডার অফ দ্য হোমল্যান্ডের কোষাধ্যক্ষ হন।
যুদ্ধ পরবর্তী জীবন
ব্রিটিশ কমান্ডের অধীনে জার্মানিতে মিত্র পোলিশ বাহিনীর অংশ হিসাবে, গের্টজ তাদের সাথে যুক্তরাজ্যে আসেন, জার্মান আত্মসমর্পণের পর ইউরোপে ফিরে আসেন নারী হোম আর্মি সৈনিকদের ইন্সপেক্টর হিসেবে। তিনি বাস্তুচ্যুত পোলিশ মহিলাদের সন্ধানে জার্মানি এবং ইতালি জুড়ে ভ্রমণ করেছিলেন। মে ১৯৪৬ থেকে ফেব্রুয়ারী ১৯৪৯ পর্যন্ত তিনি পোলিশ রিসেটলমেন্ট কর্পসের অংশ ছিলেন, ইংল্যান্ডের উত্তরে মহিলা সৈনিকদের পরিদর্শক হিসাবে কাজ করছেন। তার কাজ ছিল ব্রিটেনে নাগরিক জীবনের জন্য তাদের প্রস্তুত করা। ডিমোবিলাইজেশনের পর, ১০ নভেম্বর ১৯৫৮-এ ক্যানসারে আক্রান্ত হয়ে মৃত্যুর আগ পর্যন্ত গারটজ একটি ক্যান্টিনে কাজ করেছিলেন। তার অন্ত্যেষ্টিক্রিয়ায় আলেকসান্দ্রা পিলসুডস্কা, এবং জেনারেল মিশাল কারাসজেউইচ-টোকারজেউস্কি এবং তাদেউস বার -কোমোরোভস্কি সহ অনেক প্রবীণরা উপস্থিত ছিলেন। ১৯৬০ সালে তার ছাই পোল্যান্ডে নিয়ে যাওয়া হয় এবং ওয়ারশতে পাওজকি সামরিক কবরস্থানে সমাহিত করা হয়।
সিন্দ ইবনে আলী
সিন্দ ইবনে আলী মুসা, সিন্দ ইবনে আলী (মৃত্যু ৮৬৪ সালের পর) ছিলেন সিন্দের একজন প্রখ্যাত মুসলিম জ্যোতির্বিজ্ঞানী, অনুবাদক, গণিতবিদ ও প্রকৌশলী। তার বাবা ছিলেন মানসুরা,সিন্ধু প্রদেশ এর একজন সম্ভ্রান্ত ব্যক্তি যিনি ইসলাম ধর্ম গ্রহণ করেছিলেন। সিন্দ ইবনে আলী উচ্চশিক্ষার জন্য বাগদাদ গিয়ে শিক্ষাগ্রহণ করেছিলেন।
জ্যোতির্বিদ্যা-সংক্রান্ত জিজ আল সিন্দ হিন্দ অনুবাদ ও সম্পাদনার জন্য তিনি পরিচিতি লাভ করেন। একজন গণিতবিদ হিসাবে সিন্দ ইবনে আলী আল খোয়ারিজমির সহকর্মী ছিলেন এবং ইয়াকুব ইবনে তারিক এর সাথে মিলে পৃথিবীর ব্যাস নির্ণয়ে ভূমিকা রেখেছিলেন।
সিন্দ ইবনে আলী একজন ভাল প্রকৌশলীও ছিলেন। একবার বনু মুসা গোত্রের দুইজনকে বড় খাল খননের দায়িত্ব দেওয়া হয়।খাল খনন কাজে ত্রুটি দেখা দেয়। খাল খননের গভীরতার পরিমাপ ঠিক না হওয়ায় পানি সৈন্যদের কাছে পৌছাতে পারছিল না। খবরটি খলিফা আল-মুতাওয়াক্কিলকে রাগান্বিত করে তোলে। সিন্দ ইবনে আলী খনন তত্ত্বের বিষয়টির সুন্দর সমাধান দিয়ে তাদের শাস্তির হাত থেকে বাঁচান।
সী ডগস
সী ডগস ছিল ইংল্যান্ডের রাণী প্রথম এলিজাবেথের সময়কার জলদস্যু এবং তারা এলিজাবেথান জলদস্যু হিসেবেও পরিচিত ছিল। তারা ১৫৬০ থেকে ১৬০৫ সাল পর্যন্ত সক্রিয় ছিল। এসব জলদস্যুরা ছিল রাণী প্রথম এলিজাবেথের অনুমোদিত জলদস্যু যারা সাচরাচর স্প্যানীয় জাহাজ আক্রমণ করত; এমনকি যখন তাদের সাথে যুদ্ধাবস্থা বিরাজ করত না তখনও। রাণীর অনুমতির জন্যই মূলত তারা জলদস্যুতা করত এবং তাদের জন্য লেটার অফ মার্কি নামে একটি সরকারি অনুমতিপত্রও জাড়ি করা হয়েছিল।
১৫৬০-এর দশকে জন হকিন্স ছিলেন সী ডগসের অন্যতম গুরুত্বপূর্ণ ব্যক্তি যিনি সাধারনত ক্যরিবীয় অঞ্চলে স্প্যানীয়দের আক্রমণ করতেন। সী ডগসরা এছাড়াও আফ্রিকায় দাস বাণিজ্যে নিয়োজিত ছিল। স্যার জন হকিন্স ব্রিটিশ দাস বাণিজ্যের প্রথমদিককার ব্যক্তি হিসেবেও পরিচিত কারণ তিনিই প্রথম ত্রিজাতিয় দাস বাণিজ্য শেষে সেখান থেকে মুনাফা অর্জনে সমর্থ হন। কিন্তু তিনি আফ্রিকা থেকে দাস নিয়ে ইংল্যাণ্ডে আসা প্রথম ব্যক্তি নন।
স্যার ফ্রান্সিস ড্রেকও সী ডগসের একজন সদস্য ছিলেন এবং তিনি অধিুনিককালে প্রশান্ত উপকূলে সানফ্রান্সিসকোতে স্প্যানীয় জাহাজ আক্রমণ ও লুট করতেন। তার সবচেয়ে জনপ্রিয় সমুদ্রযাত্রায় তিনি প্রশান্ত উপকূলে স্প্যানীয় জাহাজ আক্রমণের জন্য বের হন এবং ইংল্যান্ডে ফেরার পথে তিনি দ্বিতীয় ব্যক্তি হিসেবে সমুদ্র-পথে বিশ্ব-ভ্রমণ করতে সমর্থ হন।
১৯৮৮ সালে স্প্যানিশ আর্মাডা ধ্বংসের পিছনে সী ডগসের সদস্য ফ্রান্সিস ড্রেক, জন হকিন্স, ওয়াল্টার রেলিগ ও মার্টিন ফ্রোবিশের সকলেই যুক্ত ছিলেন। অন্যান্য বিখ্যাত সী ডগসদের মধ্যে ছিলেন, থমাস ক্যাভেন্ডিশ, হামফ্রে গিলবার্টসহ আরো অনেকে।
ভারতে ধর্মীয় সহিংসতা
ভারতের ধর্মীয় সহিংসতা ভারতের বিভিন্ন ধর্মীয় গোষ্ঠীর একে অপরের সহিত সংঘর্ষের এক রূপ। অনেক সময় যাকে দাঙ্গা বা ধর্মীয় দাঙ্গা নামে অভিহিত করা হয়। হিন্দু ধর্ম যা ভারতের সবচেয়ে বড় ধর্ম যা ভারতের মোট জনসংখ্যার ৮০%, ইসলাম দ্বিতীয় বৃহত্তম মোট জনসংখ্যার ১৩%, বৌদ্ধধর্ম, জৈনধর্ম ও শিখ ধর্ম মিলে ৩% এবং খ্রিস্টধর্ম ভারতের মোট জনসংখ্যার ২% ।অন্যদিকে জরথুষ্ট্রীয় ধর্ম, ইহুদি ধর্ম জনপ্রিয় ধর্ম নয় তাহলেও তার কয়েক শতকের ইতিহাস আছে। ধর্মীয় মৌলবাদ ভারতে একটি প্রধান চালিকা শক্তি হিসাবে বিবেচিত হয়েছে। হিন্দু জাতীয়তাবাদ, শিখ বিচ্ছিন্নতাবাদ, খ্রীষ্টান সুসমাচার-প্রচারবাদ এবং ইসলামি মৌলবাদ অনুঘটক হিসেবে ও হিংসার বহিঃপ্রকাশে প্রাথমিক শক্তি হিসেবে কাজ করেছে ।
গজেন্দ্রমোক্ষ
গজেন্দ্রমোক্ষ (गजेन्द्रमोक्षः) বা গজেন্দ্রের মুক্তি হল হিন্দুধর্মের পৌরানিক কিংবদন্তি। এটি দেবতা বিষ্ণুর একটি বিখ্যাত অবদান। কিংবদন্তিটি পরীক্ষিতের অনুরোধে শুক রাজা পরীক্ষিতের কাছে বর্ণনা করেছিলেন।
ভাগবত পুরাণের ৮ম স্কন্ধ অনুসারে, বিষ্ণু গজেন্দ্র নামে হাতিকে কুমিরের খপ্পর থেকে রক্ষা করার জন্য পৃথিবীতে নেমে আসেন, যা বিকল্পভাবে মকর বা হুহু নামে পরিচিত, এবং বিষ্ণুর সাহায্যে, গজেন্দ্র জন্ম ও মৃত্যুর চক্র থেকে মোক্ষ বা মুক্তি লাভ করেন। গজেন্দ্র সাহায্য পাওয়ার আশায় বিষ্ণুর নিকট যে প্রার্থনাটি করেছিলেন তা বিষ্ণুর প্রশংসায় গজেন্দ্র স্তূতি নামে একটি বিখ্যাত স্তোত্র হয়ে ওঠে। এই স্তোত্রটি পরবর্তীতে বিষ্ণু সহস্রনামের প্রথম এবং প্রধান স্তোত্র হিসেবে অন্তর্ভুক্ত করা হয়।
কিংবদন্তি
গজেন্দ্র, তার আগের জীবনে, ইন্দ্রদ্যুম্ন ছিলেন, একজন মহান রাজা যিনি বিষ্ণুর ভক্ত ছিলেন। একদিন, অগস্ত্য, একজন মহান ঋষি রাজার সাথে দেখা করতে এসেছিলেন, কিন্তু ইন্দ্রদ্যুম্ন বসে রইলেন, ঋষিকে যথাযথ সম্মানের সাথে গ্রহণ করতে উঠতে অস্বীকার করলেন। অগস্ত্য ইরাটেম ছিলেন এবং লক্ষ্য করেছিলেন যে পরাক্রমশালী রাজা, তার ভাল কাজের মহানুভবতা সত্ত্বেও, এখনও অহঙ্কার বা অহংকারের চিহ্ন রয়েছে এবং তিনি রাজাকে প্রকাশ করেছিলেন যে, তার পরবর্তী জন্মে, তিনি হাতি হিসাবে জন্মগ্রহণ করবেন, এবং সেই আকারে তিনি কঠিন উপায়ে শিখবেন যে নিজেকে ত্যাগ করতে হবে এবং ঈশ্বরের কাছে আত্মসমর্পণ করতে হবে।
প্রতীকতা
গজেন্দ্রের কিংবদন্তি হল বৈষ্ণবধর্মের অবিচ্ছেদ্য থিম এবং এর মহান প্রতীকী মূল্য রয়েছে: গজেন্দ্র হল মানুষ, কুমির হল পাপ, এবং হ্রদের ঘোলা জল হল সংসার। গজেন্দ্রমোক্ষের প্রতীকী অর্থ হল যে বস্তুবাদী আকাঙ্ক্ষা, অজ্ঞতা ও পাপ এই পৃথিবীতে কর্মের একটি অন্তহীন শৃঙ্খল তৈরি করে এবং কর্দমাক্ত পুকুরে আটকে থাকা অসহায় হাতির উপর কুমির শিকারের মতো। মানুষ এইভাবে মৃত্যু ও পুনর্জন্মের ক্রমাগত চক্রে আটকে থাকে সেই দিন পর্যন্ত যখন তারা এই সৃষ্টির সবকিছুর বাইরে তাকাতে পারে এবং শেষ পর্যন্ত নিজেকে পরম সত্তা, বিষ্ণুর কাছে সমর্পণ করতে পারে।
পেঁকযাত্ৰা
পেঁকযাত্ৰা, বোকা ভাওনা বা বোকাখেচা ভাওনা হল কৃষ্ণ জন্মাষ্টমী উপলক্ষে নন্দোৎসবের সাথে একত্রে অনুষ্ঠিত একটি বিশেষ ভাওনা। কাদা ছুঁড়ে পালিত হওয়ায় অনুষ্ঠানটিকে পেঁকযাত্ৰা বা বোকা ভাওনা বলা হয়। ভাওনাটি আসামের, যথা নগাঁও জেলার পুরিগুদাম এলাকায়, সোনিতপুর জেলার জামুগুড়িহাট এলাকার পাতালেরচুক গ্রামে, বরপেটা, মাজুলি এবং  ইত্যাদি এলাকায় করা হয়। বরপেটায় নানা রকমের ভাওনা আছে। কথিত আছে যে, কৃষ্ণ জন্মের সময় প্রবল বর্ষণ এবং পরদিন নন্দরাজের বাড়িতে কৃষ্ণকে দেখতে আসা ভক্তদের আনা মাখন, মধু ও তেলের কারণে গোকুলের রাস্তা কর্দমাক্ত ও পিচ্ছিল হয়ে পড়ে। এই অর্থে, প্রতীকীভাবে কাদা টেনে কৃষ্ণের জন্ম উদযাপন করা হয়। অনুরূপ কাদা-ভাওনা গুজরাটেও দেখা যায়।
পালনের আচার আচরণ
পেঁকযাত্ৰর ঐতিহ্য কৃষ্ণের জন্মের সময় গল্পের সাথে জড়িত। সকালে প্রবল শিলাবৃষ্টিতে গোকুলের রাস্তা কর্দমাক্ত হয় বলে ধারণা করা হয় এবং গোকুলের কর্দমাক্ত রাস্তাগুলো শিশুর জন্মের পরীক্ষা করতে আসা গ্রামবাসীরা নিয়ে আসে। উৎসবটি মূলত মহাপুরুষের রীতিনীতিতে নাম-প্রসঙ্গ ও ভাওনা সংস্কৃতির মধ্য দিয়ে পালিত হয়।পেঁকযাত্ৰ অনুষ্ঠানে সাধারণে মহিলারা অংশগ্রহণ করে না, তবে পুরুষ এবং মহিলা উভয়ই মূল অনুষ্ঠানে অংশগ্রহণ করে। কৃত্রিমভাবে এক টুকরো কাদা মাখিয়ে তাতে মাখন ও মধু ঢেলে দেওয়ার রীতি। ভক্তরা প্রথমে মাটির পুকুর প্রদক্ষিণ করে, প্রণাম জানায় এবং একে অপরের দিকে কাদা ছুঁড়ে দেয়। ভাওনা দেখতে আসা লোকজনের কাছ থেকে বিভিন্ন ধরনের কাদা সংগ্রহ করা হয়।
জামুগুড়িহাটের পেঁকযাত্ৰা
সোনিতপুর জেলার জামুগুড়িহাট শহরের কেন্দ্র পারা থেকে ১.৫ কিলোমিটার দূরে পাতালচুক গ্রামে বছরের পর বছর ২৫০ বছরের বেশি সময় ধরে অনুষ্ঠিত হয় ভাওনা ঐতিহ্যগতভাবে প্রতি বছর ভাদ্র মাসে কৃষ্ণ জন্মাষ্টমীতে। একটি লোকবিশ্বাস আছে যে ভাওনা পালন না করলে গ্রামে দুর্ভাগ্য আসবে।
ভাওনার প্রথম দিন, ভাদ্র মাসের কৃষ্ণ জন্মাষ্টমী, নামঘরে গ্রামের সকালের প্রার্থনা শুরু করা হয়। ভক্তরা দিনের বেলায় অদৃশ্যকে শরই ও নৈবেদ্য দেন। অনেক রকমের এমন ভাওনা আছে। ভাওনার মূল নাটকটি লিখেছেন শ্রী শ্রী গোপাল আতা। নাটকটি মূলত বাদ্যযন্ত্রিক। বিভিন্ন বাহুবান বাহুবলী এবং প্রতিটি চরিত্রের অভিনয় নিয়ে নাটকটি এগিয়েছে। ভগবান শ্রীকৃষ্ণের জন্ম রাতের প্রথম প্রহরে। জন্মের সময় শিলা-বৃষ্টি মিলে প্রকৃতির বিশেষ রূপকে কৃত্রিমভাবে উপস্থাপনের চেষ্টা করা হয়েছে।
পরের দিন বোকা ভাওনা, নন্দোৎসব বা পঞ্চতী উৎসব পুরো  দুই দিনের অনুষ্ঠানের প্রধান আকর্ষণ। এই ভাওনার জন্য চত্বরের একটি বিশেষ এলাকা কৃত্রিমভাবে কাদা করা হয়েছে। তারপর নামঘর থেকে বৈষ্ণবরা নাম গাওয়ার পর কাদা অপসারণের জায়গায় এসে প্রদক্ষিণ করে নাম গায় এবং কাদা অপসারণ করে— "হাতত বন্তি লৈ কৃষ্ণক শুৱাই থৈ আহা সখি আহা মা পংক খেচোগৈ..." লোকে বলে যে, কৃষ্ণের জন্মের সময় প্রবল বর্ষণ এবং পরদিন নন্দরাজের বাড়িতে কৃষকদের দর্শনার্থীদের আনা মাখন, মধু ও তেলের কারণে গোকুলের রাস্তা কর্দমাক্ত ও পিচ্ছিল হয়ে পড়ে। দৃশ্যটি বোঝাতে স্থানটিকে প্রতীকীভাবে কাদা দিয়ে সজ্জিত করা হয় এবং নন্দোৎসবকে বোঝাতে কাদা নিক্ষেপ করা হয়। একটি প্রথা ও বিশ্বাস রয়েছে যে, যে সমস্ত ভক্তরা ওই দিন কর্দমাক্ত স্থানের মাটিতে উপস্থিত হন তারা তাদের কপালে ধনুক পরে মাটি বাড়িতে নিয়ে যান।
পুরণিগুদাম পেঁকযাত্ৰা
নগাঁও জেলার পুরিগুদাম দেউরিগাঁও এবং ভীমরগাঁওয়ে নন্দোৎসবের সাথে প্রতি বছর বিভিন্ন ধরনের কাদা ভাওনা অনুষ্ঠিত হয়।
প্রতি বছর কৃষ্ণ জন্মাষ্টমীর পর একাদশীতে নন্দোৎসব পালিত হয়। সকালে খোল প্রসঙ্গ দিয়ে অনুষ্ঠান শুরু হয়। পরে তারা নাম প্রসঙ্গ ও প্রসাদ-ভোগ বিতরণ করেন। বিকেলে কাদা ভাওনার জন্য নির্ধারিত স্থানে একটি বিশাল পুকুরের মতো খাল খনন করা হয় এবং কাদা ভাওনায় অংশগ্রহণকারী পুরুষরা পুকুরের চারপাশে সারিবদ্ধভাবে বসে প্রভুর নাম জপ করে।
এরপর অংশগ্রহণকারী ভক্তরা আনন্দে কাদায় নেমে যায়, কাদা নিয়ে খেলা করে এবং আনন্দ প্রকাশ করতে একে অপরের দিকে কাদা নিক্ষেপ করে। বোকা ভাওনার পর, অংশগ্রহণকারীরা আবার স্নান করে নামঘরে নাম প্রসঙ্গ দিয়ে দিনের কর্মসূচি শেষ করেন। এর সঙ্গে ছবি তোলার জন্য দর্শনার্থীরা কাদা সংগ্রহ করে। থাম্ব| বরপেটারের পেঁকযাত্ৰা সরভাগ এলাকার বরপেটা সাতরা ও গড়খিয়া গোসাই থানে বিভিন্ন ধরনের মাটির ভাওনা অনুষ্ঠিত হয়। বরপেটায় নানা ধরনের ভাওনা রয়েছে। বারপেটা সাতরাতে সাতরিয়া রীতিনীতি ও আচার-অনুষ্ঠানের সাথে উৎসবটি পালিত হয়। ছবিতে অনেক রকমের চরিত্র আছে, তবে সবচেয়ে গুরুত্বপূর্ণ হল নায়িকার চরিত্র।নায়িকা হল এমন একটি চরিত্র যে খুব কমনীয় এবং অনেক বৈশিষ্ট্যের অধিকারী। শহরে বিভিন্ন ধরনের অনুষ্ঠান এবং আচার-অনুষ্ঠান সম্পাদিত হয়। অনেক ধরনের অনুষ্ঠান এবং আচার-অনুষ্ঠান সাতরাতে করা হয়।এর মধ্যে রয়েছে সাতরার সীমানার মধ্যে কাদা ও কাদা।
কৃষ্ণের নামকরণের সঙ্গে যুক্ত এই পঞ্চতী বা মাটি ভাওনা উপলক্ষে একটি গর্ত খুঁড়ে তাতে মাটির সৃষ্টি হয়। অল্পবয়সী ছেলেরা কৃষ্ণের ভূমিকায় নৃত্য পরিবেশন করে। এছাড়াও মাজারের ভক্তরা নন্দ ও যশোদার মতো বিভিন্ন চরিত্রের ভূমিকা পালন করে।
রাঙ্গাপানি রেলওয়ে স্টেশন
রাঙ্গাপানি রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের পশ্চিমবঙ্গ রাজ্যের দার্জিলিং জেলার শিলিগুড়ির ফুলবাড়ি ঘোষপুকুর ক্যানাল রোড, রাঙ্গাপানির পাশে অবস্থিত।
ট্রেন
এই স্টেশনে বেশ কয়েকটি ট্রেনের যাত্রাবিরতি আছে।
উহুদ পর্বত
উহুদ পর্বত সৌদি আরবের মদিনা শহরের উত্তরে অবস্থিত। এর উচ্চতা । ৭.৫ কিলোমিটার মক্কার কুরাইশ ও মদিনার মুসলিমদের মধ্যকার উহুদের যুদ্ধ এই পর্বত সংলগ্ন স্থানে সংঘটিত হয়েছিল। উহুদ প্রান্তরে কোরায়েশরা নির্মমভাবে হজরত রাসূলুল্লাহ (সা.)-এর দাঁত মোবারক শহিদ করেছিল, তাকে আহত করেছিল। এই রণক্ষেত্রে নবী করিম (সা.)-এর চাচা মহাবীর হজরত হামজা (রা.) এবং হজরতআকিল ইবনে উমাইয়া (রা.)সহ সত্তরজন সাহাবা শহিদ হয়েছিলেন। হজরত আমির হামজা (রা.) ও হজরত আকিল (রা.) কে একই কবরে দাফন করা হয়। পরে উহুদ প্রান্তরে এখন একটি সুদৃশ্য মসজিদ নিমাণ করা হয়েছে। রয়েছে হজরত হামজা (রা.)-এর নামে প্রতিষ্ঠিত একটি প্রাথমিক বিদ্যালয়। মসজিদের সামনে উহুদ যুদ্ধের শহিদদের কবরস্থান। হজপালনকারীরা উহুদ প্রান্তরে এসে শহিদদের কবর জিয়ারত করে থাকেন।
মূল কবরগুলোকে সামান্য ইট দিয়ে ঘিরে রাখা হয়েছে। প্রাচীরের চারপাশের গ্রিলের ফাঁকগুলো মোটা পলিথিন দিয়ে ঘিরে রাখা। খুব সহজে কবরগুলো দেখা যায় না। তার পরও দশনাথীরা গ্রিলের ফাঁক দিয়ে, পলিথিনের আবরণ সরিয়ে কবর দেখার চেষ্টায় ত্রুটি করেন না। উহুদ প্রান্তরের কবরগুলো পার হয়ে সামনে এগুলে ছোট্ট একটি পাহাড়। এ পাহাড়কে অনেকেই রুমার পাহাড় বলে থাকেন। তবে এর আসল নাম জাবালে রুমাত। উহুদ যুদ্ধের সঙ্গে এই পাহাড়ের স্মৃতি জড়িয়ে আছে।
উহুদ পাহাড়ের সম্মান
শ্রীনগর জেলা
জনপরিসংখ্যান
২০১১ সালের জনগণনা অনুসারে, শ্রীনগর জেলার জনসংখ্যা ১,২৬৯,৭৫১, যা এস্তোনিয়া রাষ্ট্রের বা মার্কিন যুক্তরাষ্ট্রের নিউ হ্যাম্পশায়ার রাজ্যের প্রায় সমান। ভারতের জেলাগুলির মধ্যে এই জেলার স্থান ৩৮১তম। এই জেলার জনঘনত্ব, ২০০১-১১ দশকে এই জেলার দশকীয় বৃদ্ধির হার ২৩.৫৬%. লিঙ্গানুপাতের হার প্রতি ১০০০ পুরুষে ৮৭৯ জন নারী, এবং সাক্ষরতার হার ৭১.২১%.
সঞ্জয় গ্রাম রেলওয়ে স্টেশন
সঞ্জয় গ্রাম রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের বিহার রাজ্যের কাটিহার জেলার কানাইলা, ওয়াঙ্কার, সঞ্জয় গ্রামে অবস্থিত।
সালামা ইবনে হিশাম
সালামা ইবনে হিশাম (মৃত্যু ১৪ হিজরি) মুহাম্মদের একজন সাহাবা ছিলেন। সালামা ইসলামের প্রতিপক্ষ আবু জাহেলের ভাই ছিলেন।
নাম ও বংশ পরিচয়
সালামা ইবনে হিশাম  এর সংক্ষিপ্ত নাম সালামা,ডাকনাম আবু হাশেম । পিতার নাম হিশাম ইবনে মুগিরা এবং মাতার নাম দাবায়া বিনতু আমের । তার মা দাবায়া বিনতু আমের তার পূর্ব বৃদ্ধ স্বামী ইবন জুদয়ানকে তালাক দিয়ে মক্কার বিশিষ্ট যোদ্ধা হিশাম ইবনে মুগীরাকে বিয়ে করেন । এই গর্ভেই সালামা ইবনে হিশাম জন্মগ্রহণ করেন । উল্লেখ্য তার মা সেই সময়ের বিখ্যাত সুন্দরী ছিল । পরবর্তীকালে দাবায়া ইসলাম গ্রহণ করেন।
ইসলাম গ্রহণ ও বন্দীজীবন
মক্কায় ইসলামী দাওয়াতের সূচনা লগ্নেই সালামা ইসলাম গ্রহণ করেন এবং হাবশায় হিজরত করেন । কিছুদিন সেখানে থাকার পর মক্কায় সবাই ইসলাম গ্রহণ করেছেন গুজব শুনে আরও অনেক মুহাজিরদের সাথে তিনিও মক্কায় ফিরে আসেন ।কিন্তু গুজবটি মিথ্যা ছিল দেখে অনেকেই আবার হাবশায় ফিরে যান । সালামাও যেতে চেয়েছিলেন, কিন্তু তার ভাই আবু জাহল তাকে বাধা দেয় এবং তার উপর অত্যাচার শুরু হয় । তাকে অনাহারে রাখা হয় এবং মারপিটও চলতে থাকে । এভাবেই বদর যুদ্ধ পর্যন্ত তিনি মক্কায় আবু জাহলের নিকট বন্ধী থাকে ।
তিনি মক্কায় কাফিরদের হাতে বন্দী থাকা অবস্থায় বদর যুদ্ধ শেষ হয়। বদর যুদ্ধের পর, মতান্তরে খন্দক যুদ্ধের পর তিনি মদীনায় আসেন।
যুদ্ধে অংশগ্রহণ
মদীনায় আসার পর সংঘটিত সকল যুদ্ধে অংশগ্রহণ করেন। মুতার যুদ্ধে শত্রু বাহিনীর প্রচণ্ড আক্রমণে যারা ময়দান থেকে পালিয়েছিলেন তাদের মধ্যে তিনিও একজন ।এর জন্য পরবর্তী জীবনে তাকে লজ্জায় পড়তে হয় । তবে রাসূল তাকে উৎসাহদানে "কাররার" বা প্রচণ্ড আক্রমণকারী বলে সম্বোধন করতেন। আবু বকর খিলাফতকালে তিনি শাম বা সিরিয়া অভিযানে অংশগ্রহণ করেন।
মৃত্যু
আবু বকর খিলাফতকালে তিনি এই শাম বা সিরিয়া অভিযানের এক পর্যায়ে হযরত উমারের খিলাফতকালে ১৪ হিজরীর মুহাররম মাসে সংঘটিত "মারজে সফর" বা "মারজে রোম" নামক যুদ্ধে মৃত্যুবরণ করেন। তবে উরওয়া, মূসা ইবন উকবা, আবু যারয়া আদ দিমাশকীর মতে তিনি আজনাদাইন যুদ্ধে শহীদ হন।
সালামার মা দাবায়া একটি কবিতায় বলেছেন- "হে সম্মানিত কাবার প্রভূ, কোন দুশ্চিন্তা নেই। সালামাকে প্রতিটি শত্রুর বিরুদ্ধে বিজয়ী কর। অনিশ্চিত কর্মকাণ্ডে তাঁর দুটি হাত, যার একটি প্রকাশ পায় এবং অন্যটি দানশীল।"
মনীষ পল
মনীষ পল একজন ভারতীয় টেলিভিশন উপস্থাপক, মডেল এবং অভিনেতা। তিনি প্রথমে রেডিও জকি এবং ভিজে হিসেবে রুপালি দুনিয়ায় প্রবেশ করেন এবং তারপর তিনি স্টান্ড-আপ-কমেডি এবং উপস্থাপকের পাশাপাশি অভিনয় করাও শুরু করেন।
পেছনের জীবন
পল মালভিয়া নগর, দিল্লিতে এক বাঙ্গালি পরিবারে জন্মগ্রহণ করেন, যারা ব্যবসায়িক উদ্দেশ্যে শিয়ালদহ থেকে দিল্লিতে পাড়ি জমিয়েছিলো। তিনি নতুন দিল্লির আপিজেয়া স্কুল থেকে প্রাথমিক শিক্ষা সম্পন্ন করেছেন। এরপর তিনি দিল্লি বিশ্ববিদ্যালয় থেকে টুরিজম এ বি.এ. সম্পন্ন করেছেন। এরপর তিনি তার দাদীর সাথে চেম্বুর, মুম্বাইয়ে থাকা শুরু করেন।
প্রাথমিক জীবন
স্কুল এবং কলেজের বিভিন্ন সাংস্কৃতিক অনুষ্ঠান উপস্থাপনার মাধ্যমে পল তার কর্মজীবন শুরু করেন। পরে তিনি মুম্বাই চলে আসেন, যেখানে তিনি ২০০২ সালে স্টার প্লাস এর সানডে টেঙ্গো অনুষ্ঠান উপস্থাপনার মাধ্যমে প্রথম রুপালি পর্দায় কাজ করার সুযোগ পান, তিনি জি মিউজিক এর জন্য ভিজে হিসেবেও কাজ করেছেন, এবং তার সাথে তিনি রেডিও সিটির প্রভাতকালীন শো কাসাকাই মুম্বাই এর মাধ্যমে রেডিও জকির কাজও শুরু করেন।
অভিনয় জীবন
এরপর তিনি স্টার ওয়ান চ্যানেলের ঘোস্ট বানা দস্ত নাটকের ঘোস্ট চরিত্রে অভিনয় করেন। পল অনেকগুলো টিভি নাটকে অভিনয় করেন, এরমধ্যে র‍য়েছে এন্ডডিটিভি ইমাজিন এর রাধাকি বেটিয়া কুছ কর দিখায়েঙ্গি, জিনেক্সট এর জিন্দাদিল, স্টার ওয়ান এর সসশহহহহ...ফির কোই হ্যা, হুয়েল ঘার ঘার মে, জি টিভির কাহানি শুরু উইথ লাভগুরু এবং ৯এক্স এর কুছ কুক হোতা হ্যা। কিন্তু ভালো না লাগায় তিনি টিভি নাটক করা বন্ধ করে দেন, এমনকি তিনি অভিনয় থেকে আট মাসের লম্বা বিরতিতে চলে যান।
যদিও তিনি বিভিন্ন চলচ্চিত্রে বিশেষ চরিত্রে অভিনয় করেছেন, যেমন: অক্ষয় কুমার এবং ক্যাটরিনা কাইফ এর তিস মার খান (২০১০)। মিকি ভাইরাস (২০১৩) চলচ্চিত্রের মাধ্যমে পল চলচ্চিত্রে প্রধান চরিত্রে আত্মপ্রকাশ করেন, যার জন্য তিনি অনেক প্রশংসা লাভ করেন।
টেলিভিশন উপস্থাপক
পরবর্তিকালে, পল টেলিভিশন উপস্থাপক হিসেব তার কর্মজীবন শুরু করেন এবং সা রে গা মা পা ছোটে উস্তাদ এর উপস্থাপনার মাধ্যমে তিনি পরিচিতি লাভ করেন এবং এরপর তিনি স্টান্ড আপ কমেডি সিরিজ কমেডি সারকাসও তিনি উপস্থাপনা করেন। তার সাথে তিনি জি টিভিতে প্রচারিত ডান্স ইন্ডিয়া ডান্স লিল মাস্টারও উপস্থাপনা করেন। তাছাড়া জি টিভিতে প্রচারিত সেলিব্রিটি গানের প্রতিযোগিতা স্টার ইয়া রকস্টারে প্রতিযোগী হিসেবে অংশ নেন এবং কালার্স টিভিতে প্রচারিত হওয়া নাচের প্রতিযোগিতা অনুষ্ঠান জালাখ দিখলাযার উপস্থাপক হিসেবে অংশ নেন।
২০১১ সালে জি টিভিতে প্রচারিত ডান্স ইন্ডিয়া ডান্স লিল মাস্টার উপস্থাপনার জন্য সেরা উপস্থাপকের পুরস্কার জিতে নেন।
পল ন্যাশনাল জিওগ্রাফিক চ্যানেলে প্রচারিত সাইন্স অফ স্টুপিড এর উপস্থাপনার দায়িত্বও পালন করেন। একাধিক বছর পল বিভিন্ন পুরস্কার অনুষ্ঠানেও উপস্থাপকের দায়িত্ব পালন করেন। ২০১৯ সালে তিনি সনি টিভির ইন্ডিয়ান আইডল ১০ উপস্থাপনা করেন। এরপর পল স্টার প্লাস এর নাচ বালিয়ে ৯ উপস্থাপনা করেন।
ব্যক্তিগত জীবন
তিনি সন্যুক্তা পলকে বিয়ে করেন (বি. ২০০৭), যিনি একজন বাঙ্গালি। স্কুলে থাকতে তাদের দেখা হয়েছিল এবং ১৯৯৮ সালের শেষে তারা প্রেম করা শুরু করেন। তারপরে তাদের পরিবার এ ব্যপারে জানতে পারে এবং ২০০৭ সালে অবশেষে তারা বিয়ে করে ফেলে।
১৯৬৪ সালের ঢালিউড চলচ্চিত্রের তালিকা
১৯৬৪ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে মোট ষোলটি চলচ্চিত্র মুক্তি পায়। এর মধ্যে সাতটি বাংলা ভাষায় ও নয়টি উর্দু ভাষায় নির্মিত হয়।
ময়মনসিংহ পৌরসভা
ময়মনসিংহ পৌরসভা বাংলাদেশের ময়মনসিংহ জেলার অন্তর্গত একটি সাবেক পৌরসভা।
ইতিহাস
১৭৮৭ সালের ১ মে জেলা প্রতিষ্ঠার পর জেলা শহর হিসাবে বর্তমান ময়সনসিংহ শহরের গোড়াপত্তন হয়। যদিও এর আগে বেগুনবাড়ীর কোম্পানী কুঠিতে অথবা বিভিন্ন স্থানে বিক্ষিপ্তভাবে কাচারী বসত। কিন্তু ব্রহ্মপুত্রের ভাঙনে কুঠি বিলীন হলে শহরের উত্তর অংশে খাগডহরে কাচারী স্থাপনের উদ্যোগ নেয়া হয়। নদের ভাঙনের কারণে সেই উদ্যোগ ভেস্তে গেলে বর্তমান কিশোরগঞ্জ জেলার হোসেনপুরের দক্ষিণে কাওনা নদীর তীরে প্রাচীন বাণিজ্য কেন্দ্র দগদগা নামক স্থানে জেলা শহর স্থাপনের প্রস্তাব করে তৎকালীন ইংরেজ শাসকরা। এতে এ অঞ্চলের জমিদাররা আপত্তি করলে সেহড়া মৌজায় নাসিরাবাদ নামে জেলা শহরের পত্তন হয় ১৭৯১ সালের সেপ্টেম্বর মাসে। গৌড়ের সুলতান আলাউদ্দিন হোসেন শাহের পুত্র নাসির উদ্দিন আবুল মোজাফফর নসরত শাহের নামানুসারেই নাম হয় নসরতশাহী এবং এ অঞ্চলের শাসন কেন্দ্রের নাম দেয়া হয় নাসিরাবাদ।
ময়মনসিংহ অঞ্চলের ঐতিহাসিক নিদর্শন বইয়ের লেখক দরজি আবদুল ওয়াহাব উল্লেখ করেন যে, ১৮৫৮ সালের জুলাই মাসে শহর স্থাপনের পর মিউনিসিপ্যালিটির নামও হয় নাসিরাবাদ মিউনিসিপ্যালিটি। তৎকালীন বঙ্গদেশের মধ্যে স্থাপিত এটি প্রথম এবং উপমহাদেশের মধ্যে দ্বিতীয় পৌরসভা। এখানে উল্লেখ্য, পৌরসভার কাগজপত্র অনুসারে পৌরসভা স্থাপনের তারিখ ১৮৬৯ সালের ৮ এপ্রিল। প্রথমদিকে জেলা ম্যাজিস্ট্রেট পদাধিকার বলে পৌরসভার সভাপতি হন। এই পৌরসভার প্রথম অফিসিয়াল চেয়ারম্যান ছিলেন মি. আরপর্চা। ১৮৮৬ সালে প্রথম নন-অফিসিয়াল চেয়ারম্যান হন চন্দ্রকান্ত ঘোষ। পৌরসভা গঠনের পর ১৯৪৮ সালে প্রথম মুসলমান চেয়ারম্যান পদে আসীন হন খানবাহাদুর গিয়াস উদ্দিন পাঠান। তিনি বর্তমান জেলার গফরগাঁও উপজেলার মুখী গ্রামের বাসিন্দা ছিলেন। ১৯০৫ সালে নাসিরাবাদ পৌরসভার নাম পরিবর্তিত হয়ে ময়মনসিংহ পৌরসভা হয়। এই পরিবর্তনের পেছনে একাধিক কৌতূহলজনক ঘটনা রয়েছে। নাসিরাবাদ পৌর কর্তৃপক্ষ ১৯০৪ সালে ১৮ নভেম্বর পৌরসভাসহ রেলস্টেশন ও পোস্ট অফিসের নাম পরিবর্তন করে জেলার নামে ময়মনসিংহ রাখার প্রস্তাব করলে ১৯০৫ সালের ১০ মার্চ সরকারের ১২৯০-এম নং পত্রে প্রস্তাব অনুমোদিত হয়। সেই থেকেই ময়মনসিংহ জেলা, রেলস্টেশন, পোস্ট অফিস এবং পৌরসভার নামকরণ হয়।
২১.৭৩ বর্গ কিলোমিটার আয়তনের এ পৌরসভাটি ছিল ক শ্রেণির একটি পৌরসভা, যা ২১টি ওয়ার্ডে বিভক্ত ছিল।
২০১৮ সালের ১৪ অক্টোবর স্থানীয় সরকার, পল্লী উন্নয়ন ও সমবায় মন্ত্রণালয় প্রজ্ঞাপন জারির মাধ্যমে ময়মনসিংহ সদর উপজেলার ১৩টি ইউনিয়নের মধ্যে বয়ড়া ও আকুয়া ইউনিয়ন সম্পূর্ণ এবং খাগডহর, চর ঈশ্বরদিয়া, দাপুনিয়া, ভাবখালী, সিরতা ইউনিয়ন ও চর নিলক্ষিয়া ইউনিয়নের আংশিক এলাকাকে অন্তর্ভুক্ত করে ১২টি ওয়ার্ড ও ময়মনসিংহ পৌরসভার ২১টি ওয়ার্ড নিয়ে সর্বমোট ৯১.৩১৫ বর্গ কিলোমিটার এলাকা জুড়ে সিটি কর্পোরেশন এলাকা নির্ধারণ করে বাংলাদেশের দ্বাদশ সিটি কর্পোরেশন হিসেবে ময়মনসিংহ সিটি কর্পোরেশন প্রতিষ্ঠিত হলে পৌরসভার কার্যক্রম বিলুপ্ত হয়ে যায়।
ফ্রেডরিকটন
ফ্রেডরিকটন নিউ ব্রান্সউইকের শিক্ষা, শিল্প ও সাংস্কৃতিক কার্যক্রমের কেন্দ্র। এখানে দুইটি বিশ্ববিদ্যালয় অবস্থিত। এছাড়াও ফ্রেডরিকটনে নিউ ব্রান্সউইক কারুকলা ও নকশানির্মাণ কলেজ ও বিভারব্রুক শিল্প গ্যালারি অবস্থিত। এখানে প্রতি বছর হার্ভেস্ট জাজ ও ব্লুজ উৎসব আয়োজিত হয়। নিউ ব্রান্সউইকের অনেক বিখ্যাত চিত্রকর ফ্রেডরিকটনে বসবাস করেন। এদের মধ্যে গুডরিজ রবার্টস, মলি ও ব্রুনো বোবাক উল্লেখযোগ্য।
সরকারি খাতের পাশাপাশি তথ্যপ্রযুক্তি খাতও ফ্রেডরিকটন শহরে যথেষ্ট উন্নতি লাভ করেছে। মাধ্যমিক-উত্তর শিক্ষার হার বিবেচনায় ফ্রেডরিকটন নিউ ব্রান্সউইকের বৃহত্তম শহর। নিউ ব্রান্সউইকের শহরগুলোর মধ্যে ফ্রেডরিকটনের মাথাপিছু আয় সর্বোচ্চ ।
ইতিহাস
ফ্রেঞ্চ সাম্রাজ্য হতে আগত উপনিবেশবাদীরা ১৬০০ এর শেষদিকে সেন্ট জন নদীর তীরে নাশওয়াক দুর্গ নির্মাণ করে। তারা একে আকাডিয়া উপনিবেশের রাজধানী হিসেবে নির্ধারণ করে। ১৬৯৬ সালে ব্রিটিশরা একে আক্রমণ করলেও এটি নিজেকে সুরক্ষিত রাখতে সক্ষম হয়। পরবর্তীতে রাজধানী পোর্ট রয়্যালে স্থানান্তরিত করা হয়। ১৭১৩ সালে ব্রিটিশরা নোভা স্কোশিয়া দখল করে নিলে আকাডীয়রা এখানে আগমন করেন, এবং এর নাম দেন - "পোঁয়েত সেঁত অ্যান।" বাসিন্দাদের বিতাড়িত করে ১৭৫৮ সালে শহরটি ধ্বংস করা হয়।
১৭৮৩ সালে ব্রিটিশ সাম্রাজ্যের প্রতি অনুগত ব্যক্তিরা নিউ ইংল্যান্ড থেকে এখানে আগমন করেন। পরবর্তীতে নোভা স্কোশিয়া ও নিউ ব্রান্সউইক আলাদা হয়ে যায়। পোঁয়েত সেঁত অ্যানের নাম পাল্টে হয় "ফ্রেডরিকটন।" রাজা তৃতীয় জর্জের ছেলে ফ্রেডরিকের নামানুসারে শহরটির নামকরণ করা হয়।  সেন্ট জনের চেয়ে ফ্রেডরিকটন সুরক্ষিত রাখা সহজতর হওয়ায় একেই রাজধানী করার সিদ্ধান্ত নেওয়া হয়।
১৭৮৪-১৮৬৯ সাল পর্যন্ত ব্রিটিশ গ্যারিসন এখানে অবস্থান করে। তাদের ঘাঁটি কানাডীয় সরকার ঐতিহাসিক গুরুত্বপূর্ণ জায়গা হিসেবে সংরক্ষণ করেছে।
১৭৮৫ সালে এটি ইয়র্ক কাউন্টির শায়ার-শহর (Shire town) হিসেবে স্বীকৃতি পায়। ১৭৯০ সালে নিউ ব্রান্সউইক বিধানসভা ভবন নির্মিত হয়। এখানে কানাডার প্রথম ইংরেজি ভাষার বিশ্ববিদ্যালয় কিংস কলেজ ও ১৮৫৩ সালে ক্রাইস্টচার্চ ক্যাথেড্রাল প্রতিষ্ঠিত হয়।
১৯৬০ এর দশকে কাউন্টি কাউন্সিলগুলো বিলুপ্ত করা হয়। ফ্রেডরিকটনে সরকারি সেবা কেন্দ্রীভূত করা হয়, যার ফলে শহরের জনসংখ্যা ও কর্মসংস্থানের সুযোগ বৃদ্ধি পায়।
ভূগোল
ফ্রেডরিকটন শহরের মধ্য দিয়ে সেন্ট জন নদী প্রবাহিত হয়।এটি সমুদ্রপৃষ্ঠ থেকে ১৭ মিটার বা ৫৬ ফুট উপরে অবস্থিত। সেন্ট জন ও এর উপনদী নাশওয়াক নদীর সঙ্গমস্থল ফ্রেডরিকটন শহরে অবস্থিত। শহরের যে অংশে বসতি নেই, সেগুলো ব্যাপকভাবে জঙ্গলাকীর্ণ ।
ফ্রেডরিকটনের জলবায়ু আর্দ্র মহাদেশীয় ধরনের। প্রতি বছর এখানে ১,১০০ মিলিমিটার বৃষ্টিপাত হয়।
জনমিতি
২০১৬ সালের কানাডীয় আদমশুমারি অনুযায়ী ফ্রেডরিকটনের জনসংখ্যা ৫৮,২২০। সমুদ্রতীরবর্তী শহরগুলোর মধ্যে  মঙ্কটন, হ্যালিফ্যাক্স ও ফ্রেডরিকটনে সম্প্রতি জনসংখ্যা বৃদ্ধি পেয়েছে।
ফ্রেডরিকটনের অধিবাসীদের মধ্যে ইউরোপীয় কানাডীয়রাই সংখ্যাগরিষ্ঠ। এছাড়াও এখানে চীনা, কোরীয়, দক্ষিণ এশীয় ও আরব কানাডীয়, আদিবাসী ও সিরিয়ার গৃহযুদ্ধের শরণার্থীরা ফ্রেডরিকটনে বসবাস করেন। ফ্রেডরিকটনের বাসিন্দাদের ১০% সংখ্যালঘু সম্প্রদায় হতে আগত।
৮২% বাসিন্দার মাতৃভাষা ইংরেজি। এছাড়াও এখানে ফ্রেঞ্চ (৬.৮%), চীনা (২.১%), আরবি (১.৬%) ও রুশ (০.৬%) ভাষীরা বসবাস করেন।
শহরের অধিকাংশ মানুষ প্রোটেস্টান্ট ধর্মাবলম্বী । এছাড়াও এখানে সিনাগগ, মসজিদ, একত্ববাদী উপাসনালয়, মন্দির ও শাম্বালা বৌদ্ধ সম্প্রদায়ের ধ্যানকেন্দ্র অবস্থিত।
হলুদ-ছাপ ঘরগিন্নি সাপ
হলুদ-ছাপ ঘরগিন্নি সাপ সাধারণত জোড়া হলুদ দাগযুক্ত নেকড়ে বা ঘরগিন্নি সাপ হিসাবে পরিচিত। এটি কলুব্রিডি প্রজাতির বিষহীন সাপ। এটি এশিয়ার স্থানীয়।
বর্ণনা
নাক অনেকটা অবনত; চোখ ছোট। মাথাটা লম্বার চেয়ে বেশি প্রশস্ত, উপর থেকেই দেখা যায়। আন্ত নাকের দূরত্ব সামনের থেকে ভালো কম।; সামনের অংশ তুলনামূলক সামান্য দীর্ঘ, লরিয়েল দীর্ঘতর, চোখে প্রবেশ করে না; এক প্রাক-অকুলার;  দুটি পোস্ট-অকুলার;  টেম্পোরাল ছোট, ১ + ২;  ৯ বা ১০ উচ্চতর ল্যাবিয়ালগুলি, তৃতীয়, চতুর্থ এবং পঞ্চম চোখের মধ্যে প্রবেশ করছে;  পূর্ববর্তী চিবুকগুলির সংস্পর্শ ৪ বা ৫ নিম্নতর ল্যাবিয়ালগুলি, যা উত্তরের চেয়ে দীর্ঘ হয়।
ডোরসাল স্কেলগুলি মসৃণ, ১৭ টি সারিতে বিন্যাত। ভেন্ট্রালগুলি ১৬৭-১১৭৫, কৌতুকপূর্ণ নয়; পায়ু বিভক্ত; দুটি সারিতে সাবকডালগুলি ৫৬–৬৩ টি।
[অ্যালকোহলে রঙিন:] উপরে বাদামী, প্রতিটি স্কেল দুটি সাদা বিন্দু বা সংক্ষিপ্ত দ্রাঘিমাংশ রেখা সহ; শাবক সাদা; সাধারণত একটি সাদা কলার; নিম্ন পৃষ্ঠতল ইউনিফর্ম সাদা। [4]
মোট দৈর্ঘ্য ৩৫ সেমি (১৩¾ ইঞ্চি); লেজ ৬ সেমি (২¾ ইঞ্চি)।
আবাস
বাংলাদেশ, ভারত (অরুণাচল, পশ্চিমবঙ্গ, আসাম, নদীয়া, উত্তরপ্রদেশ, উডিষ্যা) ও নেপালে পাওয়া যায়।
দ্বীনি মাদরাসা
এই পৃথিবীতে যখন ইসলামের দাওয়াত ও শিক্ষা শুরু হয়েছিল তখন থেকেই প্রতিষ্ঠিত হয়েছিল ধর্মীয় বা দ্বীনি মাদরাসা। ইসলামের ইতিহাসে সর্বপ্রথম মাদরাসা ‘আসহাবে সুফফা’ নামে পরিচিত ও প্রসিদ্ধ। এটি প্রতিষ্ঠিত হয়েছিল মসজিদে নববির চত্বরে। এই চত্বরে যারা থাকতেন তাদের ‘আসহাবে সুফফা’ বলা হতো। এই মাদরাসার প্রথম শিক্ষক ছিলেন হযরত মুহাম্মদ এবং তার প্রথম ছাত্র ছিলেন সাহাবায়ে কেরাম(সাথীরা)। এই মাদরাসা নির্দিষ্টকোনো নিয়ম অনুসারে খাবার বা বিশ্রামের ব্যবস্থা ছিল না। সুতরাং যখন কিছু খাবার পাওয়া যেত খেয়ে নিতেন এবং সময় পাওয়া গেলে বিশ্রাম নিতেন। এই মাদরাসার শিক্ষাব্যবস্থা ছিল এরকম- যখনই মুহাম্মদ আসতেন তখনই ঐ সাহাবায়ে কেরামদের কোন বিষয় বা কুরআন শিখিয়ে দিতেন।
মার্কিন যুক্তরাষ্ট্রের ইতিহাস (১৯৯১-২০০৮)
থাম্ব|মার্কিন যুক্তরাষ্ট্রে বিদ্ধস্ত ভবন, মার্কিন যুক্তরাষ্ট্রে ক্ষতিগ্রস্ত ভবন, স্ট্যাচু অফ লিবার্টির ডান দিকের দৃশ্য, নিউ ইয়র্ক সিটিতে সেপ্টেম্বর 2001, 2001 সালে স্ট্যাচু অফ লিবার্টি, নিউ জার্সি থেকে 9/11 হামলার দৃশ্যমার্কিন যুক্তরাষ্ট্রে পোড়ানো ভবন, মার্কিন যুক্তরাষ্ট্রে ক্ষতিগ্রস্ত ভবন, স্ট্যাচু অফ লিবার্টির ডান দিকের দৃশ্য, নিউ ইয়র্ক সিটিতে সেপ্টেম্বর 2001, 2001 সালে স্ট্যাচু অফ লিবার্টি, নিউ জার্সি থেকে 9/11 হামলার দৃশ্যমার্কিন যুক্তরাষ্ট্রে পোড়ানো ভবন, মার্কিন যুক্তরাষ্ট্রে ক্ষতিগ্রস্ত ভবন, স্ট্যাচু অফ লিবার্টির ডান দিকের দৃশ্য, নিউ ইয়র্ক সিটিতে সেপ্টেম্বর 2001, 2001 সালে স্ট্যাচু অফ লিবার্টি, নিউ জার্সি থেকে 9/11 হামলার দৃশ্য ১৯৯১ থেকে ২০০৮ সাল পর্যন্ত মার্কিন যুক্তরাষ্ট্রের ইতিহাস সোভিয়েত ইউনিয়নের পতনের পরে শুরু হয়, যা শীতল যুদ্ধের সমাপ্তির ইঙ্গিত দিয়েছিল এবং মার্কিন যুক্তরাষ্ট্রকে বিশ্বের প্রভাবশালী পরাশক্তি হিসাবে অপরিবর্তিত রাখে। মার্কিন যুক্তরাষ্ট্র মধ্যপ্রাচ্যে সামরিক সম্পৃক্ততায় অগ্রণী ভূমিকা নেয়। পারস্য উপসাগরীয় যুদ্ধে মার্কিন যুক্তরাষ্ট্র মধ্যপ্রাচ্যের মিত্র দেশ কুয়েত থেকে আক্রমণকারী ইরাকি বাহিনীকে বহিষ্কার করে। অপরদিকে, ডেমোক্র্যাটরা ১৯৯২ সালে বিল ক্লিনটনের নির্বাচন নিয়ে হোয়াইট হাউসে ফিরে আসে। ১৯৯৪ সালের মধ্যবর্তী নির্বাচনে, রিপাবলিকানরা ৪০ বছরে প্রথমবারের মতো কংগ্রেসের নিয়ন্ত্রণ অর্জন করে। কংগ্রেসে ক্লিনটন এবং রিপাবলিকানদের মধ্যে লড়াইয়ের ফলে প্রথমে একটি বাজেট সঙ্কটকে অনুসরণ করে ফেডারেল সরকার বন্ধ হয়ে যায়, কিন্তু পরে তারা কল্যাণমূলক সংস্কার, শিশুদের স্বাস্থ্য বিমা কর্মসূচি ও একটি সুষম বাজেট পাস করার জন্য একত্রে কাজ করে। লুইনস্কি কেলেঙ্কারী থেকে প্রাপ্ত অভিযোগগুলি ১৯৯৯ সালে প্রতিনিধি পরিষদ দ্বারা ক্লিনটনকে অভিশংসনের দিকে পরিচালিত করে, কিন্তু পরে সেনেট তাকে অভিযোগ থেকে অব্যাহতি দেয়। ১৯৯০-এর দশকে মার্কিন যুক্তরাষ্ট্রের অর্থনীতি উচ্চ-প্রযুক্তি শিল্পের উৎসাহে উত্থিত হয়, যতক্ষণ না ন্যাসড্যাক ক্র্যাশ হয়ে ডট-কম বুদ্বুদ ফেটে যায় এবং ২০০০-এর দশকের মন্দা টেকসই অর্থনৈতিক প্রবৃদ্ধির সমাপ্তিকে চিহ্নিত করে।
২০০০ সালে, মার্কিন ইতিহাসের নিকটতম এবং সবচেয়ে বিতর্কিত নির্বাচনে রিপাবলিকান জর্জ ডাব্লিউ বুশ রাষ্ট্রপতি নির্বাচিত হন। তার মেয়াদ শুরুর দিকে, তার প্রশাসন অর্থনীতিতে উদ্দীপনা জাগানোর লক্ষ্যে শিক্ষা সংস্কার এবং একটি বিশাল কর-বোর্ডের কর কেটে অনুমোদন দেয়। ২০০১ সালের ১১ ই সেপ্টেম্বরের হামলার পরে মার্কিন যুক্তরাষ্ট্র ২০০১ সালে আফগানিস্তানে যুদ্ধ শুরু করে এবং সন্ত্রাসবাদের বিরুদ্ধে বৈশ্বিক যুদ্ধ শুরু করে। ২০০৩ সালে মার্কিন যুক্তরাষ্ট্র ইরাক আক্রমণ করে, যা সাদ্দাম হুসেনের বিতর্কিত শাসন ব্যবস্থাকে বহিষ্কার করে, কিন্তু এর ফলে দীর্ঘকালীন দ্বন্দ্বের সৃষ্টি হয়, যা দশক ধরে অব্যাহত থাকবে। হোমল্যান্ড সিকিউরিটি ডিপার্টমেন্ট গঠন করা হয় এবং সন্ত্রাসবাদের বিরুদ্ধে দেশীয় প্রচেষ্টাকে জোরদার করার জন্য বিতর্কিত দেশপ্রেম আইন পাস করা হয়। ২০০6 সালে, ধ্বংসাত্মক হারিকেন ক্যাটরিনায় (যা ২০০৫ সালে উপসাগরীয় উপকূল অঞ্চলে আঘাত হানে) সৃষ্টি পরিস্থিতি পরিচালনার বিষয়ে সমালোচনা, রাজনৈতিক কেলেঙ্কারী এবং ইরাক যুদ্ধের ক্রমবর্ধমান অ-জনপ্রিয়তা ডেমোক্র্যাটদের কংগ্রেসের নিয়ন্ত্রণ পেতে সহায়তা করে। পরে সাদ্দাম হুসেনের বিচার করা হয়, যুদ্ধাপরাধ ও মানবতার বিরুদ্ধে অপরাধের জন্য অভিযুক্ত করা হয় এবং ফাঁসি দেওয়া হয়। ২০০৭ সালে, রাষ্ট্রপতি বুশ ইরাকে একটি সেনা বাহিনী প্রেরণের নির্দেশদেন, যা শেষ পর্যন্ত  হতাহতের সংখ্যার হ্রাস ঘটায়।